title: A Few Good Men (cinta)
text: Iste articlo ye sobre una cinta estausunidense; ta atros usos, se veiga A Few Good Men (desambigación).
  
  A Few Good Men (títol en anglés, en aragonés Beluns hombres buenos, estrenata en Aragón con o títol de Algunos hombres buenos) ye una cinta estausunidense de l'anyo 1992 de Cine d'intriga, dirichita por Rob Reiner seguntes un guión d'Aaron Sorkin, que en o suyo reparto incluye a destacatos actors como Tom Cruise, Demi Moore, Jack Nicholson, Kevin Pollak, Kevin Bacon, J. T. Walsh y Kiefer Sutherland. A fotografía d'a cinta ye de Robert Richardson, estando o compositor d'a banda sonora orichinal Marc Shaiman. Con un presupuesto total de 40.000.000 de dólars os productors estioron David Brown, Rob Reiner y Andrew Scheinman, t'a productora Castle Rock Entertainment.
  
  Encara que no recibió dengún gran premio, a cinta sí que recibió prous nominacions, encluyendo-ie a nominación a o Premio Oscar a la Millor Cinta.
  
  Argumento 
  Dos advogatos melitars (interpretatos por Tom Cruise y Demi Moore) han d'esfensar en un chudicio a dos soldatos d'o Cuerpo de Marines de l'Exercito estausunidense, destinatos en a base naval de Guantánamo (Cuba). Seguntes l'acusación i mataron a un companyero. Éls afirman, sindembargo, que cumpliban órdens d'o suyo superior (y indirectament d'o comandant en cabo d'a base, interpretato por Jack Nicholson), ta castigar a o suyo companyero, qui heba infrinchito o codigo d'honor d'o cuerpo, y que a muerte d'iste estió un accident. A defensa troba greus dificultaz ta fer platera a verdat, en meter-ie prous trabas o comandant.
  
  Reparto 
   Tom Cruise: Tenient Daniel Kaffee
   Jack Nicholson: Coronel Nathan R. Jessep
   Demi Moore: Tenient C. Joanne Galloway
   Kevin Bacon: Capitán Jack Ross
   Kiefer Sutherland: Tenient Jonathan Kendrick
   Kevin Pollak: Tenient Sam Weinberg
   James Marshall: Pfc. Louden Downey
   J.T. Walsh: Tenient Coronel Matthew Andrew Markinson
   Christopher Guest: Dr. Stone
   J.A. Preston: chuez Julius Alexander Randolph
   Matt Craven: Tenient Dave Spradling
   Wolfgang Bodison: CaboHarold W. Dawson
   Xander Berkeley: Capitán Whitaker
   John M. Jackson: Capitán West
   Noah Wyle: Cabo Jeffrey Barnes
   Cuba Gooding Jr.: Cabo Carl Hammaker
   Aaron Sorkin: Hombre en o bar
  
  Premios i nominacions
  
  Nominacions 
   1993:
   Premio Oscar a la Millor Cinta.
   Premio Oscar a o Millor Actor Segundario: Jack Nicholson.
   Premio Oscar a o Millor Montache: Robert Leighton.
   Premio Oscar a o Millor Sonito: Kevin O'Connell, Rick Kline y Robert Eber.
   Globo d'Oro a la Millor Cinta Dramatica.
   Globo d'Oro a o Millor Director: Rob Reiner.
   Globo d'Oro a o Millor Guión: Aaron Sorkin.
   Globo d'Oro a o Millor Actor Dramàtic: Tom Cruise.
   Globo d'Oro a o Millor Actor Segundario: Jack Nicholson.
  
  Vinclos externos 
    A Few Good Men en IMDb.
  
  Cintas d'Estaus Unius
  Cintas de cine de chudicios
  Cintas de cine d'intriga
  Cintas dirichidas por Rob Reiner
  Cintas en anglés
  Cintas interpretadas por Tom Cruise
  Cintas interpretadas por Demi Moore
  Cintas interpretadas por Jack Nicholson
  Cintas interpretadas por Kevin Pollak
  Cintas interpretadas por Kevin Bacon
  Cintas interpretadas por J. T. Walsh
  Cintas interpretadas por Kiefer Sutherland